Държавен вестник, бр. 92, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  92
се провеждането на изпитване на токсичността 
по отношение на развитието при плъховете. В 
зависимост от получените резултати може да се 
наложи провеждането на изследване при втори 
вид в съответствие с установеното ръководство. 
За фармакологично активни субстанции или 
ВМП, които не са предназначени за употреба при 
продуктивни животни, изследване на токсичността 
по отношение на развитието се провежда при поне 
един вид, който може да е вид, за който е пред­
назначен ВМП , ако продуктът е предназначен за 
употреба при женски животни, които биха могли 
да се използват за разплод. 
Въпреки това, когато се установи, че потре­
бителите може да бъдат значително изложени на 
ВМП при неговата употреба, се провеждат стан­
дартни изследвания на токсичността по отношение 
на развитието. 
3.5. Изпитване за генотоксичност 
Чрез изпитване за генотоксичност се оценява 
възможността на субстанциите да причинят про­
мени, предаващи се в генетичния материал на 
клетките. Всяка нова субстанция, включена във 
ВМП, трябва да бъде оценена за генотоксични 
свойства. 
Активната/ите субстанция/и обикновено се 
подлага/т на извършването на стандартен набор 
от изпитвания in vitro и in vivo за генотоксичност 
в съответствие с установеното ръководство. В 
някои случаи може да се наложи и изпитването 
на един или повече метаболити, които се срещат 
като остатъчни количества в храната. 
3.6. Изпитване за канцерогенност
Относно решението, дали да се проведе из­
питване за канцерогенност, се вземат предвид 
резултатите от изпитванията за генотоксичност, 
съотношението структура/действие и констатациите 
от системните изпитвания за токсичност, които в 
дългосрочен план могат да бъдат от значение за 
неопластичните нарушения. 
Взема се предвид всяка известна специфика на 
вида в механизма на токсичност, както и всички 
различия в метаболизма на подлаганите на из­
питване видове, животински видове, за които е 
предназначен ВМП, и хората. 
Когато се налага провеждането на изпитване за 
канцерогенност, обикновено се изисква двугодишно 
изследване на плъхове и 18-месечно изследване 
на мишки.
Ако това бъде научно обосновано по съответния 
начин, изследванията за канцерогенност могат да 
бъдат извършени само върху един вид гризач, за 
предпочитане върху плъх. 
3.7. Изключения
Когато ВМП е предназначен за локална употре­
ба, трябва да бъде проучена системната абсорбция 
при животните, за които е предназначен. Ако се 
докаже, че системната абсорбция е незначител­
на, могат да бъдат пропуснати изпитванията за 
токсичност при многократно приложение, репро­
дуктивна токсичност и канцерогенност, освен в 
случаите, когато: 
 – при условията на употреба може да се очаква 
поглъщане на ВМП от животното;
 – активни субстанции или метаболити да по­
паднат в храни, получени от третираното животно; 
 – или при установените условия за прилагане 
на ВМП може да се очаква друг вид на контакт 
на потребителя с него освен чрез кожата.
4. Други изисквания 
4.1. Специални изследвания 
Допълнителни изследвания са необходими в 
следните случаи:
 – за някои видове субстанции, включени във 
ВМП;
 – по време на повторното прилагане на ВМП 
са наблюдавани неблагоприятни ефекти върху 
организма на тестовите и/или видовете животни, 
за които е предназначен ВМП, като: имуноток­
сичност, невротоксичност, ендокринни нарушения.
Такива изследвания могат да бъдат тестове за 
определяне на степента на сензибилизиране на 
организма или тестове за невротоксичност, която 
се проявява на по-късни етапи. В зависимост от 
естеството на ВМП могат да се проведат допъл­
нителни изследвания за скрития механизъм на 
токсичния ефект на ВМП или проява на дразни­
мост. Тези изследвания обикновено се извършват 
с крайния продукт.
Провеждането на тези изследвания и интер­
претирането на резултатите от тях трябва да са 
съобразени с научните достижения до този момент, 
както и с установеното ръководство.
4.2. Микробиологични свойства на остатъчните 
субстанции
4.2.1. Потенциални ефекти върху човешката 
чревна флора.
Потенциалният микробиологичен риск за чо­
вешката чревна флора от остатъчни антимикробни 
съединения трябва да бъде проучен в съответствие 
с установеното ръководство.
4.2.2. Потенциални ефекти върху микроорга­
низми, използвани за промишлената преработка 
на храни.
В определени случаи може да е необходимо 
провеждането на изпитвания, за да се определи 
дали микробиологично активните остатъчни ко­
личества могат да повлияят върху технологичните 
процеси при промишлената преработка на храни. 
4.3. Наблюдения при хора
Трябва да се представи информация, показваща 
дали активните субстанции на ВМП се използват 
като лекарствени продукти за човешка употреба. 
В тези случаи се изготвя доклад за всички 
наблюдавани ефекти (включително неблаго­
приятни реакции) при хора и причината за тях, 
доколкото могат да са от значение за оценката 
на безопасността на ВМП, включително при 
необходимост резултатите от публикуваните 
изследвания; когато съставки на ВМП сами по 
себе си не се използват или вече не се използват 
като лекарствени продукти за терапия на хора, 
се посочат причините за това. 
4.4. Развитие на резистентност